
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti,  5 aprilie 2006 

Nr.29/86

RAPORT

asupra propunerii legislative privind modificarea şi completarea art. 5 şi 6 din Legea nr. 128/1997

 privind Statutul personalului didactic (PLx 113/2006)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.X.113/ 20 martie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind modificarea şi completarea art. 5 şi 6 din Legea nr. 128/1997  privind Statutul personalului didactic (PLx 113/2006).


Propunerea legislativă a fost avizată de Comisia juridică, de disciplină şi imunităţi şi de către Consiliul Legislativ.

Propunerea legislativă vizează corectarea unei erori legislative, în sensul că profesorul de corepetiţie a fost omis din lege. În şcolile şi liceele de muzică, corepetiţia este disciplina de specialitate, munca profesorului corepetitor fiind echivalentă cu a oricărui cadru didactic. 

2. Propunerea legislativă face parte din categoria legilor organice, potrivit prevederilor art. 73 din Constituţia României, republicată.

3. La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat:  Jozsef Koto - secretar de stat, Ministerul Educaţiei şi Cercetării.

4. La lucrările Comisiei au fost prezenţi un număr de 24 deputaţi, din totalul de 27 membri ai Comisiei.

5. Raportul Comisiei a fost adoptat cu unanimitatea voturilor celor prezenţi. 


În conformitate cu art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este prima Cameră sesizată. 


În urma dezbaterii, în şedinţa din 22 martie 2006, Comisia propune admiterea propunerii legislative, cu următoarele amendamente:

	Nr. crt.
	Text

Legea nr. 128/1997  privind Statutul personalului didactic
	Text 
propunerea legislativă
	Text propus de Comisie
	Motivare

	1.
	
	Lege privind modificarea şi completarea art.5 şi 6 din Legea nr.128/1997 privind Statutul personalului didactic. 


	Lege privind modificarea art.5 şi 6 din Legea nr.128/1997 privind Statutul personalului didactic. 


	

	2.
	---


	---
	ARTICOL UNIC – Legea nr. 128/1997 privind Statutul personalului didactic, publicată în Monitorul Oficial al României, Partea I, nr. 158 din 16 iulie 1997, cu modificările şi completările ulterioare, se modifică după cum urmează: 
	Tehnică legislativă.

	3.
	Art. 5. – (1):

 c) în învăţământul secundar: profesor, profesor-psihopedagog, profesor-pedagog social, maistru-instructor;
	   1. La art. 5, lit. c) se modifică şi se completează, având următorul cuprins:
  1. Art. 5. – (1):

 c) în învăţământul secundar: profesor, profesor-psihopedagog, profesor acompaniator corepetitor, maistru-instructor;
	     1. La articolul 5, alineatul 1, lit. c) se modifică şi va avea următorul cuprins:
    c) în învăţământul secundar: profesor, profesor-psihopedagog, profesor-pedagog social,  profesor corepetitor/acompaniament, maistru-instructor;
	    Corectarea omisiunii din textul de bază al legii. 

	4.
	Art. 6. – (1) Funcţiile didactice auxiliare sunt:

    h) corepetitor. 
	     2. La art. 6 alin. (1), lit. h) se reformulează după cum urmează:
h) corepetitor, coregraf pentru cluburile sportive şcolare, palate şi cluburile copiilor;
	    2. La articolul 6, alineatul 1, lit. h) se modifică şi va avea următorul cuprins:
h) corepetitor pentru cluburile sportive şcolare, palate şi cluburile copiilor; 

	Funcţia de corepetitor este funcţie didactică





PREŞEDINTE 





  
    SECRETAR


    Lia Olguţa Vasilescu                                                           
    Mihai Radan















                     Consilier,














                                 Simion Cioată

